

**ประกาศองค์การบริหารส่วนตำบลเฉลียง**

เรื่อง มาตรการการจัดการเรื่องร้องเรียนการทุจริตขององค์การบริหารส่วนตำบลเฉลียง

**\*\*\*\*\*\*\*\*\*\*\*\*\*\*\*\*\*\*\*\*\*\***

ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.

๒๕๖๐ - ๒๕๖๔) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)ประจำปี ๒๕๖๒ องค์การบริหารส่วนตำบลเฉลียง จึงได้ประกาศมาตรการการจัดการเรื่องร้องเรียนการทุจริตขององค์การบริหารส่วนตำบลเฉลียง ดังนี้

 วัตถุประสงค์

 ๑. เพื่อให้มีระบบและแนวทางดำเนินการสำหรับเรื่องร้องเรียนและเลาะแสเกี่ยวกับการกระทำผิดและการทุจริต

 ๒. เพื่อกำหนดช่องทางสำหรับพนักงานหรือบุคคลภายนอกในการร้องเรียนและแจ้งเบาะแสการกระทำผิดหรือทุจริต

 ๓. เพื่อป้องปรามไม่ให้พนักงานกระทำความผิดและทุจริต

 ๔. เพื่อให้ความคุ้มครองผู้ร้องเรียนหรือผู้แจ้งเบาะแสการกระทำผิด และการทุจริต จากการถูกข่มขู่ คุกคาม หรือการกระทำในลักษณะที่เป็นการปฏิบัติอย่างไม่เป็นธรรม

 มาตรการ

 **๑. ช่องทางการร้องเรียนและการแจ้งเบาะแสการกระทำที่เข้าข่ายกระทำการทุจริต**

 พนักงานทุกคนมีหน้าที่ในการสอดส่องดูแล หากพบว่าพนักงานรายใดมีการกระทำที่เข้าข่ายกระทำการทุจริต อันอาจทำให้เกิดข้อครหาซึ่งส่งผลกระทบต่อชื่อเสียงและความน่าเชื่อถือในการทำหน้าที่ขององค์การบริหารส่วนตำบลเฉลียง พนักงานที่พบเห็นการกระทำที่เข้าข่ายลักษณะดังกล่าว ต้องให้ความร่วมมือในการแจ้งเบาะแสการกระทำดังกล่าวต่อ นายกองค์การบริหารส่วนตำบลเฉลียงโดยตรง โดย องค์การบริหารส่วนตำบลเฉลียงได้จัดให้มีช่องทางการร้องเรียนและการแจ้งเบาะแสไว้ดังนี้

 ๑. ร้องเรียนด้วยตนเอง โดยการเขียนคำร้อง ณ องค์การบริหารส่วนตำบลเฉลียง

 ๒. ร้องเรียรผ่านเว๊บไซต์ **https:/** [**WWW.Chaleang.go.th**](http://WWW.Chaleang.go.th)

๓. ร้องเรียนผ่าน E-mail องค์การบริหารส่วนตำบลเฉลียง E-mail : admin@chaleang.go.th

 ๔. ร้องเรียนทางโทรศัพท์ ๐๔๔-๓๔๖๒๕๒

 ๕. ร้องเรียนผ่าน Face Book อบต.เฉลียง อ.ครบุรี จ.นครราชสีมา

 **๒. การบังคับใช้**

 การบังคับบัญชาทุกลำดับชั้นและสำนักปลัดองค์การบริหารส่วนตำบลเฉลียง มีหน้าที่ควบคุมดูแลมิให้มีการกระทำการทุจริตโดยมีหน้าที่ที่ติดตาม สอดส่องให้มีการปฏิบัติตามวินัยพนักงานโดยเคร่งครัด ทั้งนี้ เมื่อพนักงานมีข้อสงสัย พนักงานควรปรึกษาผู้บังคับบัญชาตามลำดับชั้น

 **๓. กระบวนการดำเนินการเมื่อได้รับเบาะแสการกระทำการทุจริต**

1. การรับเรื่องร้องเรียนหรือแจ้งเบาะแส

เมื่อได้รับเรื่องร้องเรียนหรือการแจ้งเบาะแสการทุจริต ให้รองปลัดตรวจสอบหนังสือ

แจ้งการรับเรื่องไปยังผู้ร้องเรียนหรือผู้แจ้งเบาะแส (กรกร๊ผู้ร้องเรียนหรือผู้แจ้งเบาะแสเปิดเผยตนเอง) และดำเนินการส่งเรื่องดังกล่าวให้สำนักปลัดใน ๓ วันทำการ นับแต่วันได้รับทราบ

1. การรวบรวมตรวจสอบข้อเท็จจริง และการลงโทษผู้ฝ่าฝืน

หัวหน้าสำนักปลัดมีหน้าที่รวบรวมข้อเท็จจริงเบื้องต้นและแจ้งให้ผู้บังคับบัญชาของผู้ถูกร้องเรียน หรือผู้ถูกแจ้งเบาะแสทราบ และให้ผู้บังคับบัญชาดำเนินการตรวจสอบข้อเท็จจริงโดยเร็ว โดยอาจมีการแต่ตั้งคณะกรรมการสอบสวนทางวินัย ซึ่งหากเป็นกรณีที่เข้าข่ายการทุจริต องค์การบริหารส่วนตำบลเฉลียงจะดำเนินการตามหลักเกณฑ์และวิธีการสอบสวนทางวินัย รวมทั้งพิจารณาลงโทษตามขั้นตอนและระดับโทษที่กำหนดในหมวดวินัยและการลงโทษทางวินัย ขององค์กรปกครองส่วนท้องถิ่น

 ทั้งนี้การดำเนินการตามกระบวนการต่าง ๆ นี้ องค์การบริหารส่วนตำบลเฉลียง ได้กำหนดมาตรการที่จำเป็นเพื่อคุ้มครองผู้ร้องเรียนหรือผู้แจ้งเบาะแส และผู้ที่ให้ความร่วมมือในการตรวจสอบข้อมูล ซึ่งอาจได้รับผลกระทบด้วย

1. การสรุปและรายงานผล

ผู้บังคับบัญชาเป็นผู้สรุปข้อเท็จจริง ผลการดำเนินการ และความเห็นส่งให้สำนักปลัด

องค์การบริหารส่วนตำบลเฉลียง จัดทำรายงานผลการพิจารณาให้ผู้ร้องเรียนหรือผู้แจ้งเบาะแสทราบด้วย

1. **มาตรการคุ้มครองผู้ร้องเรียน ผู้แจ้งเบาะแสหรือผู้ที่ให้ความร่วมมือในการ**

**ตรวจสอบข้อมูลการทิจริต**

ผู้ร้องเรียน ผู้แจ้งเบาะแสหรือผู้ที่ให้ความร่วมมือในการตรวจสอบข้อเท็จมูลจะได้รับความคุ้มครองดังต่อไปนี้

1. ผู้ร้องเรียน ผู้แจ้งเบาะแสหรือผู้ที่ให้ความร่วมมือในการตรวจสอบข้อมูล ไม่

จำเป็นต้องเปิดเผยตนเอง หากเห็นว่าการเปิดเลยตนเองอาจทำให้เกิดความไม่ปลอดภัยหรือเกิดผลกระทบใด ๆ กับตนเองหรือบุคคลใกล้บชิดของตน

1. ข้อมูลใด ๆ ที่สามารถระบุตัวผู้ร้องเรียน ผู้แจ้งเบาะแสหรือผู้ที่ให้ความร่วมมือ

ในการตรวจสอบข้อมูลจะถูกเก็บไว้เป็นความลับ องค์การบริหารส่วนตำบลเฉลียง จะดำเนินการอย่างระมัดระวังเท่าที่จำเป็นเพื่อประโยชน์ในการสอบหาข้อเท็จจริง โดยคำนึงถึงความปลอดภัย และผลกระทบต่อผู้ร้องเรียน ผู้แจ้งเบาะแส ผู้ให้ความร่วมมือในการตรวจสอบข้อมูล และบุคคลที่เกี่ยวข้องเป็นสำคัญ

1. ผู้ร้องเรียน ผู้แจ้งเบาะแสและผู้ที่ให้ความร่วมมือในการตรวจสอบข้อมูลหรือให้

ข้อมูลโดยสุจริต จะไม่ถูกดำเนินการลงโทษทางวินัย และจะได้รับการคุ้มครองจากการกระทำที่ทำให้ได้รับผลกระทบหรือไม่ปลอดภัย เช่น การข่มขู่ การคุกคาม การหน่วงเหนี่ยว การรบกวนการทำงาน หรือการกระทำที่เป็นการ กลั่นแกล้งหรือทำให้ได้รับการปฏิบัติอย่างไม่เป็นธรรม

1. ในกรณีที่ผู้ร้องเรียน ผู้แจ้งเบาะแสหรือผู้ที่ให้ความร่วมมือในการตรวจสอบ

ข้อมูล เชื่อว่าตนเอง ถูกข่มขู่ คุกคาม หน่วยเหนี่ยว รวบกวนการทำงาน หรือการกระทำที่เป็นการกลั่นแกล้ง หรือทำให้ได้รับการปฏิบัติอย่างไม่เป็นธรรม ให้รายงานต่อประธานคณะกรรมการตรวจสอบ ผู้บังคับบัญชาโดยตรง หรือรองปลัดองค์การบริหารส่วนตำบลเฉลียง โดยตรง หรือผู้อำนวยการฝ่ายทรัพยากรบุคคลโดยทันที และหากยังไม่ได้รับการแก้ไข ให้รายงานฝ่านช่องทางการร้องเรียนหรือแจ้งเบาะแสตามช่องทางข้างต้น

จึงประกาศมาเพื่อทราบโดยทั่วกัน

 ประกาศ ณ วันที่ ๒๐ เดือน ธันวาคม พ.ศ. ๒๕๖๑

 (นายวิเชียร วัฒนาประชากุล)

 นายกองค์การบริหารส่วนตำบลเฉลียง